ბერნინა
ბერნინა (გერმ. Piz Bernina) — მთა ბერნინის ალპებში (აღმოსავლეთი ალპები). სიმაღლე 4049 მ. აქვს სამი მწვერვალი. აგებულია დიორიტებითა და გაბროთი. მასივის გეოლოგიურ აგებულებაში მონაწილეობენ გრანიტები. მთა აღმართულია ბერნინის ქედზე, რომელიც წარმოადგენს მდინარეების ინისა და ადის ზემო დინებებში მდებარე მთის მასივს. კალთებიდან იწყება მორტერაჩის მყინვარი. მთას სახელი ეწოდა 1850 წელს ბერნინის უღელტეხილის მიხედვით. პირველი ასვლა განხორციელდა 1850 წლის 13 სექტემბერს. ბერნინა აღმართულია შვეიცარიის კურორტის — სანქტ-მორიცის სიახლოვეს.